ଭୁବନେଶ୍ୱର, ଜୁନ୍ ୬(ଲୋକାଲ ୱାୟାର): ଚାରିଆଡ଼େ କରୋନା ଭଳି ମହାମାରୀ ଚାଲିଥିବା ବେଳେ ରାଜ୍ୟରେ ବାଲ୍ୟବିବାହର ସ୍ଥିତି ପରଖିବାକୁ ସ୍ୱେଚ୍ଛାସେବୀ ସଙ୍ଗଠନ ଆକ୍ସନଏଡ (ଓଡ଼ିଶା) ଓ ଆଇନା ପକ୍ଷରୁ ମିଳିତ ଭାବେ ଏକ ସ୍ୱତନ୍ତ୍ର ୱେବନାୟାରର ଆୟୋଜନ କରାଯାଇଛି ।
ଚିରାଚରିତ ଢାଞ୍ଚାରୁ ଟିକେ ଆଗକୁ ଯାଇ ଏ ସ୍ୱତନ୍ତ୍ର ୱେବନାୟାରର ପରିକଳ୍ପନା କରାଯାଇଥିବା ବେଳେ ପ୍ରତିଯୋଗୀମାନଙ୍କୁ ସକ୍ରିୟ ରଖିବା ପାଇଁ ବାଲ୍ୟ ବିବାହ ସମ୍ପର୍କିତ ଏକ ସାଧାରଣଜ୍ଞାନ ପ୍ରତିଯୋଗିତା କରାଯାଇଥିଲା ।
ବିଭିନ୍ନ ବର୍ଗର ୧୪୦ରୁ ଅଧିକ ପ୍ରତିଯୋଗୀ ଏଥିରେ ଭାଗ ନେଇଥିବା ବେଳେ ସମସ୍ତଙ୍କୁ ଆକ୍ସନଏଡ ଏବଂ ଆଇନା ଦ୍ୱାରା ପ୍ରସ୍ତୁତ ପ୍ରଶ୍ନର ଉତ୍ତର ଦେବାକୁ ହୋଇଥିଲା । ଯାହାକି ପରବର୍ତ୍ତୀ ସମୟରେ ଏକ ପୋଲ୍ (ଭୋଟ୍) ଭଳି କାମ କରିଥିଲା ।
କରୋନା ଭଳି ମହାମାରୀ ବାଲ୍ୟ ବିବାହର ସଂଖ୍ୟାକୁ ବଢ଼ାଇବ କି ଓ ଏହାର କାରଣ କ'ଣ? ଏଭଳି ଏକ ପ୍ରଶ୍ନର ଉତ୍ତରରେ ୯୩% ଅଂଶଗ୍ରହଣକାରୀ ହଁ ମାରିଥିବା ବେଳେ ଅର୍ଥନୈତିକ ଓ ଜୀବନ ଜୀବିକାର ଭାର ଏହା ପଛର କାରଣ ବୋଲି ସ୍ପଷ୍ଟ କରିଥିଲେ ।
ସେହିପରି ଫ୍ରଣ୍ଟଲାଇନ୍ ଅଧିକାରୀମାନେ କରୋନା ପରିଚାଳନାରେ ବ୍ୟସ୍ତ ରହୁଥିବା ବେଳେ ଏହା ବାଲ୍ୟବିବାହକୁ ବଢ଼ାଇବ କି, ବୋଲି ପ୍ରଶ୍ନର ଉତ୍ତରରେ ପାଖାପାଖି ୯୧% ଫ୍ରଣ୍ଟ ଲାଇନ୍ କର୍ମୀମାନଙ୍କ ପାଖରେ ସମୟର ଅଭାବ ଓ ସେମାନଙ୍କ ଦାୟିତ୍ୱ ବଦଳିଥିବାରୁ ସେମାନେ ବାଲ୍ୟବିବାହ ଭଳି ଘଟଣାକୁ ଟ୍ରାକ୍ କରିପାରୁନଥିବା କହିଛନ୍ତି ।
ତେବେ ଚାଇଲ୍ଡ ପ୍ରୋଟେକ୍ସନ୍ ୟୁନିଟ୍ ମାନେ ଏନେଇ କିପରି ରଣନୀତି ପ୍ରସ୍ତୁତ କରିବା ଦରକାର ବୋଲି ପ୍ରଶ୍ନର ଉତ୍ତରରେ ୯୫% ବିଭିନ୍ନ ବର୍ଗର ଲୋକଙ୍କ ସକ୍ରିୟ ଅଂଶଗ୍ରହଣ, ପିଆରଇ, ପାରମ୍ପରିକ ନେତା, କିଶୋର କିଶୋରୀମାନଙ୍କ ସଚେତନତା ଉପରେ କାମ କରିବା ଦରକାର ବୋଲି ଯୁକ୍ତି ବାଢ଼ିଥିଲେ ।
ପରବର୍ତ୍ତୀ ସମୟରେ ଆୟୋଜିତ ଏକ ଆଲୋଚନା ଚକ୍ରରେ ଯୋଗଦେଇ ଗାର୍ଲସ୍ ନଟ ବ୍ରାଇଡର ଏସିଆ ମୁଖ୍ୟ ସିପ୍ରା ଝା ଏହି ୱେବନାୟାରରେ ଯୋଗଦେଇ କହିଥିଲେ, ଯେ ବଦଳୁଥିବା ପରିସ୍ଥିତିକୁ ଅଖି ଆଗରେ ରଖି ୟୁଏନଏଫପିଏ ଓ ଜନ୍ ହକିନ୍ସ ବିଶ୍ୱବିଦ୍ୟାଳୟ ପକ୍ଷରୁ ଏକ ସର୍ଭେ କରାଯାଇଥିଲା ।
ଯେଉଁଥିରୁ ଜଣାଯାଏ ଯେ କରୋନା ପରବର୍ତ୍ତୀ ସମୟରେ ବିଶ୍ୱରେ ବାଲ୍ୟବିବାହ ସଂଖ୍ୟା ଅହେତୁକ ଭାବେ ବୃଦ୍ଧି ପାଇବ ।
ଆସନ୍ତା ୧୦ ବର୍ଷରେ ପାଖାପାଖି ୧୩ ମିଲିୟନ୍ ବାଲ୍ୟବିବାହ ସାରା ବିଶ୍ୱରେ ହେବ । ସେହିପରି ପାଖାପାଖି ୭ ମିଲିୟନ୍ ମହିଳା ଅନିଚ୍ଛାକୃତ ଭାବେ ମା' ହେବେ ।
ବିଗତ ବର୍ଷମାନଙ୍କ ଅଭିଜ୍ଞତାରୁ ଏତିକି କହିବି ଯେ ପୋଷ୍ଟ-କୋଭିଡ ପରିସ୍ଥିତିରେ ମହିଳା ଓ ଶିଶୁମାନେ ବିଶେଷ ଭାବେ ପ୍ରଭାବିତ ହେବେ ।
ମହିଳା ଓ ଶିଶୁଙ୍କ ପାଇଁ ଖର୍ଚ୍ଚ ହେଉଥିବା ଅର୍ଥ ଯେହେତୁ ଏବେ କରୋନା ପରିଚାଳନାରେ ଖର୍ଚ୍ଚ ହେଉଛି ତେଣୁ ଆଗରୁ ଏ ଦିଗରେ କେହି ଆଗ୍ରହ ଦେଖାଇବେ ନାହିଁ ।
ତାଛଡା ଯେହେତୁ ଏବେ ଲୋକେ ସ୍ୱଦେଶ ପ୍ରତ୍ୟାବର୍ତ୍ତନ ଯୋଗୁଁ ଘରମୁହାଁ ହେଉଛନ୍ତି ତେଣୁ ଆଗାମୀ ଦିନରେ ବେରୋଜଗାର ବଢ଼ିବ ।
ଯଦିଓ ସ୍କୁଲ ଖୋଲିବ କିନ୍ତୁ ଯଦି ସେମାନେ ପାଠପଢ଼ା ଖର୍ଚ୍ଚ ସମ୍ଭାଳିପାରିବେ ନାହିଁ ତେଣୁ ଝିଅମାନେ ଅଧାରେ ପାଠପଢ଼ା ଛାଡ଼ିବେ । ଯାହାକି ବାଲ୍ୟବିବାହ ଭଳି ସମସ୍ୟାକୁ ଆଗକୁ ଆହୁରି ବଢ଼ାଇବ ।
ୟୁନିସେଫ ଓଡ଼ିଶାର ଲୋପାମୁଦ୍ରା ବକ୍ସିପାତ୍ର କହିଛନ୍ତି ସାଧାରଣତଃ ଆମ ସମାଜରେ ଝିଅମାନଙ୍କୁ ପରିବାରର ସମ୍ମାନ ଭାବେ ଧରାଯାଇଥାଏ । ବିଗତ ବର୍ଷମାନଙ୍କରେ ଦେଖାଯାଇଛି ଯେତେବେଳେ କୌଣସି ଦୁର୍ବିପାକ ହୁଏ ତା'ର ପରବର୍ତ୍ତୀ ସମୟରେ ଶିଶୁ ଓ ମହିଳାମାନଙ୍କ ଅଧିକାର ବିଶେଷ ଭାବେ କ୍ଷୁଣ୍ଣ ହୁଏ ।
କରୋନା ପରବର୍ତ୍ତୀ ସମୟରେ ଆର୍ଥିକ ଅଭାବ ଯୋଗୁଁ ଅଧିକାଂଶ ଝିଅମାନଙ୍କ ପାଠପଢ଼ା ପାଇଁ ପରିବାର ଲୋକ ସହଯୋଗ କରିବେ ନାହିଁ ।
ଯାହାକି ପୁଣିଥରେ ବାଲ୍ୟବିବାହକୁ ବଢ଼ାଇବ । ତେଣୁ ଏ ଦିଗରେ ଅଧିକରୁ ଅଧିକ ସଚେତନତା ଜରୁରି ।
ଏ ବାବଦରେ ଓଏସପିସିଆର୍ ଅଧ୍ୟକ୍ଷା ସନ୍ଧ୍ୟାବତୀ ପ୍ରଧାନ କହିଛନ୍ତି କରୋନା ଭଳି ମହାମାରୀରେ ଯେତେବେଳେ ଘରୁ ବାହାରିବା ସବୁଠୁ ବଡ଼ ଚ୍ୟାଲେଞ୍ଜ ସେଭଳି ପରିସ୍ଥିତିରେ କିଶୋର ବାଳିକା ଓ ବାଳକଙ୍କ ସହ ଯୋଗାଯୋଗ ସ୍ଥାପନ କରିବା ଓ ସେମାନଙ୍କୁ ବିଭିନ୍ନ କାମରେ ବ୍ୟସ୍ତ ରଖିବା ସମ୍ଭବ ହୋଇ ପାରୁନି ।
ପାରିବାରିକ ସ୍ତରରେ ଥିବା ଆର୍ଥିକ ସମସ୍ୟା ଓ ସାମାଜିକ କଟକଣା ବାଲ୍ୟ ବିବାହକୁ ବଢ଼ାଇପାରେ ।
ଲକ୍ ଡାଉନ୍ ପରବର୍ତ୍ତୀ ସମୟରେ ସ୍କୁଲମାନଙ୍କରେ ଡ୍ରପ୍ ଆଉଟ୍ ସଂଖ୍ୟା ବଢ଼ିବାର ଯଥେଷ୍ଟ ସମ୍ଭାବନା ରହିଛି ।
ତେଣୁ ଆମେ ପୋଷ୍ଟ ଲକ୍ ଡାଉନ୍ ସମୟରେ କିପରି ପିଲାମାନେ ପୁଣିଥରେ ପାଠପଢ଼ାକୁ ଫେରନ୍ତୁ ସେ ଦିଗରେ ଚେଷ୍ଟା କରିବୁ ।
ପଞ୍ଚାୟତସ୍ତରରେ ସଚେତନତା କରାଗଲେ ହିଁ ବାଲ୍ୟବିବାହ ରୋକାଯାଇପାରିବ । ତାଛଡ଼ା ବାଳିକା ଓ ସେମାନଙ୍କ ପରିବାର ଲୋକଙ୍କୁ ଆବଶ୍ୟକ ବ୍ୟବଧାନରେ କାଉନସେଲିଂ ମଧ୍ୟ କରାଯିବାର ଯଥେଷ୍ଟ ଆବଶ୍ୟକତା ରହିଛି ।
କାର୍ଯ୍ୟକ୍ରମରେ ଅନ୍ୟମାନଙ୍କ ମଧ୍ୟରେ ଓଏସସିପିସିର ପ୍ରୋଗ୍ରାମ ମ୍ୟାନେଜର ପ୍ରତିକାନ୍ତ ପଣ୍ଡା, ଆକ୍ସନଏଡ୍ ର ଏଣ୍ଡି ଚାଇଲ୍ଡ ମ୍ୟାରେଜ୍ କାର୍ଯ୍ୟକ୍ରମ ନ୍ୟାସନାଲ୍ ମ୍ୟାନେଜର ଘାସିରାମ ପଣ୍ଡା, ସ୍ୱେଚ୍ଛାସେବୀ ସଙ୍ଗଠନର ଆଇନାର ମୁଖ୍ୟ ସ୍ନେହା ମିଶ୍ରଙ୍କ ସମେତ ବିଭିନ୍ନ ୟୁଥ୍ ଚାମ୍ପିଅନ୍ ଓ ବିଭିନ୍ନ ରାଜ୍ୟର ବାଲ୍ୟବିବାହ ପ୍ରତିରୋଧ ମଞ୍ଚର ସଦସ୍ୟ ଓ କର୍ମକର୍ତ୍ତା ଯୋଗଦେଇଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
